יום הולדת הוא הזדמנות לפסק זמן ממהלך השנה .יום שבו אנחנו מלאים ציפיות וחלומות , בלב פתוח אנחנו פנויים לקבל את האהבה של המשפחה, של החברים, של האהובים. זה יום שבו אנחנו מאפשרים לעצמנו להתפנק ומתכננים באיזה אופן נרצה לחגוג השנה את היום המיוחד הזה.
יום הולדת הוא גם זמן לחשבון נפש, הזדמנות לדייק במשעול חיינו.
אנחנו מתכוננים ומתכוונים ליום ההולדת מראש, במלוא ההתרגשות והרגישות.
כך, אני חווה את יום ההולדת שלי !
אני אשמח לשתף ולהביא רעיונות כיצד ניתן לחגוג ולבלות ביום ההולדת. אומנם זהו רגע מאוד אישי ואינטימי אך לפעמים השראה ממקום אחר יכולה לתרום ולהעשיר.
מתאספים בסטודיו או בסלון, סביב שולחן. החומרים מונחים מסביבנו מאירים את היכולת היצירתית שלנו. הידיים מתחממות ולהוטות לפעולה… אנחנו יוצרים ביחד מרחב שמאפשר ליצור בשמחה ללא, מחסומים בפשטות והנאה. זו היא הזדמנות להיחשף לטכניקות שחדשות לנו ולחזור הביתה עם רצון מחודש להמשיך ליצור.